Diari Oficial de la Generalitat Valenciana


Sumari del DOGV 6699, del 25-01-2012 (2012/112)

Notificació de la sentència dictada en el judici verbal número 1587/2010.
-------------------------------------------------------------------------

### Dades del document

Número de DOGV
:   6699

Data del DOGV
:   25-01-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/112


Organisme emissor
:   Jutjat de Primera Instància Número 1 de Castelló de la Plana

Tipus de document
:   Edicte

Notificació de la sentència dictada en el judici verbal número 1587/2010. [2012/112]  
Judici verbal 001587/2010  
De: Banco Santander, SA.  
Procuradora: Elia Peña Chordá.  
Contra: Rosa M. Ayo Llumiquinga i espòs article 144 RH  
Procurador/a: -   
En aquest procediment verbal, seguit a instàncies de Banco Santander, SA, contra Rosa M. Ayo Llumiquinga i espòs, article 144 RH, s'ha dictat la sentència que, literalment, és com segueix:   
«Sentència número 000160/2011  
Castelló de la Plana, 9 de juny de 2011   
José Antonio Orea Martínez, magistrat jutge del Jutjat de Primera Instància número 1 de Castelló de la Plana, he vist aquestes actuacions de judici verbal sobre reclamació d'una quantitat, seguides davant d'aquest Jutjat amb el número 1587 de l'any 2010, a instàncies de Banco Santander, SA, representat per la procuradora Elia Peña Chordá i assistit per la lletrada M.ª Dolores Monsonís Chordá, contra Rosa M. Ayo Llumiquinga.  
Antecedents de fet  
Primer. El procurador de la part actora, en la representació indicada i mitjançant un escrit que per torn de repartiment va correspondre a aquest Jutjat, va presentar una demanda de judici verbal en la qual, en síntesi, al·legava: en data 12 de març de 2008, la demandant va formalitzar amb la demandada una pòlissa de préstec i targetes de crèdit. A l'empara de l'esmentada pòlissa de préstec, es va obrir un compte a favor de la demandada. Incomplida l'obligació de pagament des del dia 12 de gener de 2009 i considerada vençuda anticipadament la pòlissa, de conformitat amb el que estableix la condició general sisena, i practicada la liquidació en la forma pactada en la pòlissa, el dia 1 de juliol de 2009 consta un saldo deutor de 2.597,92 euros.   
Adduïa els fonaments de dret que estimava aplicables i acabava sol·licitant que es dictara una sentència per la qual es condemne la demandada a pagar a la demandant 2.597,92 euros més els interessos pactats de demora des del dia 1 de juliol de 2009 fins a fer-ne el pagament total del principal reclamat i amb la condemna a costes del judici a la demandada.   
Segon. Una vegada admesa a tràmit la demanda, es van citar les parts a l'acte de la vista. Va comparéixer la part demandant que es va ratificar en la demanda, sense que compareguera la demandada.   
Tercer. Una vegada practicada la prova en els termes que consten en les actuacions, aquestes van quedar concluses per a sentència.   
Fonaments de dret   
Primer. La relació contractual que hi ha entre les parts s'acredita amb l'aportació de la pòlissa de préstec i de targetes de crèdit, degudament firmada per la demandada i on s'indiquen les condicions pactades (doc. 2). S'acompanya com a doc. 3 un certificat de la demandant juntament amb l'extracte de liquidació. Aquest documents, així com la liquidació efectuada, no han sigut objecte d'impugnació, per la qual cosa despleguen la seua força probatòria, i la demanda ha de ser estimada íntegrament (art. 1089 i següents CC, art. 51, 315 i següents Cco).   
Segon. Les costes s'imposaran a la demandada per imperatiu de l'article 394.1 de la Llei d'Enjudiciament Civil.  
Vistos els articles legals esmentats i tots altres que hi són aplicables de manera general i pertinent,  
Dispositiva  
Estime la demanda interposada per Banco Santander, SA, contra Rosa M. Ayo Llumiquinga, i condemne la demandada a pagar a la demandant dos mil cinc-cents noranta-set euros i noranta-dos cèntims (2.597,92 euros), més els interessos de demora pactats des de l'1 de juliol de 2009 fins a fer-ne el pagament total del principal reclamat. S'imposen les costes processals a la part demandada.  
Notifiqueu aquesta sentència a les parts i feu-los saber que s'hi pot interposar un recurs d'apel·lació, que, si pertoca, caldrà preparar davant d'aquest Jutjat, dins dels cinc dies següents al de la notificació d'aquesta resolució.  
En virtut del que estableix la disposició addicional 15a de la Llei Orgànica 1/2009, de 3 de novembre, complementària de la Llei de Reforma de la Legislació Processal per a la Implantació de la Nova Oficina Judicial, per la qual es modifica la Llei Orgànica 6/1985, d'1 de juliol, de Poder Judicial, per a l'admissió a tràmit del recurs caldrà que la part recurrent haja efectuat el dipòsit corresponent en el compte de dipòsits i consignacions del Jutjat; sense aquest requisit no s'admetrà a tràmit.   
Porteu l'original al llibre de sentències.   
Aquesta és la meua sentència, de què cal expedir una testimoniança perquè s'incorpore a les actuacions, que pronuncie, mane i firme.   
Publicació: La sentència anterior va ser donada, llegida i publicada pel magistrat jutge que l'ha dictada, mentre celebrava audiència pública, en el dia de la seua data. En done fe».  
I atés que la demandada esmentada, Rosa M. Ayo Llumiquinga i espòs article 144 RH, es troba en parador desconegut, expedisc aquest edicte a fi que valga de notificació de forma deguda.  
  
Castelló de la Plana, 12 de setembre de 2011.- La secretària judicial: Miriam Muñoz Peiró.